2-Euro-Gedenkmënzen - Wikipedia, déi fräi Enzyklopedie

# 2-Euro-Gedenkmënzen

### Vu Wikipedia, der fräier Enzyklopedie.

De Grand-duc Henri op 4 verschiddene Gedenkmenzen

2-Euro-Gedenkmënzen si Mënze vun der gemeinsamer europäescher Währung, dem Euro, am Wert vun 2,- €, déi en aneren Design op der nationaler Säit hunn ewéi deen üblechen.

Méi doriwwer am Artikel Euromënzen an den Artikelen [[{{{2}}}]] an [[{{{3}}}]]an den Artikelen [[{{{4}}}]], [[{{{5}}}]] an [[{{{6}}}]]an den Artikelen [[{{{7}}}]], [[{{{8}}}]], [[{{{9}}}]] an [[{{{10}}}]].

Vun 2003 un hunn d'Memberstaaten vun der Euro-Zon d'Méiglechkeet, ënner gewësse Conditiounen, deeër Mënzen erauszeginn. Mat hinne kann an der ganzer Euro-Zon bezuelt ginn.

Griicheland 2004
Éisträich 2005
Spuenien 2005
Däitschland 2006

### [Änneren] 2004

2004 hunn dat 4 Länner aus der Euro-Zon gemaach: Griicheland mat enger Gedenkmënz fir d'Olympesch Spiller zu Athen, Finnland mat engem 2-Euro-Stéck fir un d'EU-Erweiderung z'erënneren, Lëtzebuerg, wou ee sech freet, wat genee commémoréiert soll ginn, well et just de Portrait vum Groussherzog Henri an engem aneren Design weist, an Italien, dat eng Mënz zum "World Food Programme" vun der FAO erausginn huet.

### [Änneren] 2005

2005 huet am Februar d'Lëtzebuerger Zentralbank eng Commemoratiounsmënz erausginn, fir un de 50. Gebuertsdag vum Grand-Duc Henri an den 100. Doudesdag vum Groussherzog Adolphe z'erënneren. De Grand-Duc ass och op engem belschen 2-Euro-Stéck ze gesinn, wou en zesumme mam belsche Kinnek Albert II. drop ass, fir de 75. Joresdag vun der UEBL ze commemoréieren. D'Spuenier gedenken dem 400. Anniversaire vum Don Quixote (deem säin Auteur Miguel de Cervantes schonn op de 'gielen' Cent-Mënzen dropp ass), d'Éisträicher de 50 Joer vun hirem Staatsvertrag, Finnland senger Memberschaft an der UNO an Italien der Ënneschreft vun der Europäescher Constitutioun zu Roum, dat Joer virdrunn.

### [Änneren] 2006

2006 huet Däitschland eng Serie ugefaangen, op deer d'Bundeslänner zu Éiere kommen. Dat éischt ass Schleswig-Hollstein, ze gesinn ass d'Lübecker Holstentor. Lëtzebuerg wierdegt dem Ierfgroussherzog Guillaume säi 25ste Gebuertsdag, an d'Italiener maache fir d'Olympesch Wanterspiller zu Turin Reklamm. D'Belsch weisen houfreg den Atomium, dee frësch restauréiert gouf, an d'Finnen erënneren un d'Aféiere vum Allgemenge Walrecht virun 100 Joer.

Zënter 2004 hunn och San Marino an de Vatikan all Joers an homeopatheschen Dosen Extra-Mënzen erausbruecht.

### [Änneren] 2007

50 Joer Traité vu Roum

2007 hunn allen 13 Memberlänner vun der Eurozon eng Gedenkmënz fir d'50järegt Bestoe vun de Réimeschen Traitéën erausginn. D'Opschrëft ass an deene verschiddene Landessproochen (am Fall vun der Belsch zum Deel esouguer op Latäin, well keng Plaz fir allen 3 wier); soss ass den Design d'selwescht. Verschidde Memberlänner vun der EU, déi net de Euro als Wärung hunn, goufen doriwwer eraus Gedenkmënzen an hirer eegener Devise mam nämlechten Design eraus.

Ausserdeem ass Däitschland virugefuer mat senger Serie iwwert d'Bundeslänner, 2007 war Mecklenburg-Vorpommern mam Schweriner Schlass un der Rei. Lëtzebuerg huet de Groussherzogleche Palais als Sujet erausgesicht (wat fir e ronnen Anniversaire deem zugrond läit, ass onkloer) a Portugal seng éischt Gedenkmënz erausbruecht, déi seng EU-Presidence, am 2. Semester, als Sujet huet. Finnland fir säin Deel erënnert un den 90. Anniversaire vu senger Onofhängegkeet.

### [Änneren] Kuckt och

- Euro
- Euro-Zon
- Euromënzen

### [Änneren] Um Spaweck

- Infosäit iwwert all d'Mënzen

Vun "http://lb.wikipedia.org../../../2/-/e/2-Euro-Gedenkm%C3%ABnzen_c0f2.html"

Kategorie: Währungen

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Català
- Česky
- Deutsch
- Ελληνικά
- English
- Español
- Français
- Italiano
- Magyar
- Nederlands
- Polski
- Português
- Русский
- 中文